CELEX: 32008D0829
Language: bg
Date: 2008-10-30 00:00:00
Title: 2008/829/ЕО: Решение на Комисията от 30 октомври 2008 година за изменение на приложението към Решение 2007/453/ЕО за установяване статуса по отношение на СЕГ на държави-членки, на трети държави или на региони от тях в съответствие с риска от поява на СЕГ (нотифицирано под номер C(2008) 6274) (Текст от значение за ЕИП)

1.11.2008   
            
            
               BG
            
            
               Официален вестник на Европейския съюз
            
            
               L 294/14
            
         
      РЕШЕНИЕ НА КОМИСИЯТА
   
   от 30 октомври 2008 година
   за изменение на приложението към Решение 2007/453/ЕО за установяване статуса по отношение на СЕГ на държави-членки, на трети държави или на региони от тях в съответствие с риска от поява на СЕГ
   (нотифицирано под номер C(2008) 6274)
   (текст от значение за ЕИП)
   (2008/829/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. за определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 5, параграф 2, трета алинея и параграф 3 от него,
   като има предвид, че:
   
               (1)
            
            
               В Регламент (ЕО) № 999/2001 се определят правила за превенция, контрол и ликвидиране на трансмисивните спонгиформни енцефалопатии (ТСЕ) при животните. Той се прилага при производството и пускането на пазара на живи животни и продукти от животински произход. С оглед на това статусът на държавите-членки, на трети държави или региони от тях (наричани по-долу „държавите или регионите“) по отношение на спонгиформната енцефалопатия по говедата (СЕГ) следва да бъде определян посредством класифицирането им в една от три категории в зависимост от риска от поява на СЕГ, по-конкретно в категориите „с нищожен риск от СЕГ“, „с контролиран риск от СЕГ“ и „с неопределен риск от поява на СЕГ“.
            
         
               (2)
            
            
               Приложението към Решение 2007/453/ЕО на Комисията от 29 юни 2007 г. за установяване статуса по отношение на СЕГ на държави-членки, на трети държави или на региони от тях в съответствие с риска от поява на СЕГ (2) съдържа списък на страните или регионите, разделени съобразно риска от поява на СЕГ.
            
         
               (3)
            
            
               До издаването на окончателно решение относно статуса на държавите-членки по отношение на риска от поява на СЕГ всички държави-членки бяха временно признавани за държави с контролиран риск от поява на СЕГ в съответствие с Решение 2007/453/ЕО. На общото събрание на Международното бюро по епизоотиите (МБЕ) през май 2008 г. бе приета резолюция относно определянето на статуса на редица държави по отношение на СЕГ. Приложението към Решение 2007/453/ЕО следва съответно да бъде приведено в съответствие с препоръките на резолюцията на МБЕ. До издаването на окончателно решение относно статуса на някои от държавите-членки по отношение на риска от поява на СЕГ и предвид хармонизираните стриктни защитни мерки, прилагани в Общността по отношение на СЕГ, съответните държави-членки следва да продължат да бъдат временно признавани за държави с контролиран риск от поява на СЕГ.
            
         
               (4)
            
            
               Решение 2007/453/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2007/453/ЕО се заменя с текста на приложението към настоящото решение.
   Член 2
   Настоящото решение влиза в сила на 1 декември 2008 г.
   Адресати на настоящото решение са държавите-членки.
   
      Съставено в Брюксел на 30 октомври 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 147, 31.5.2001 г., стр. 1.
   
      (2)  ОВ L 172, 30.6.2007 г., стр. 84.
   
      ПРИЛОЖЕНИЕ
      СПИСЪК НА ДЪРЖАВИТЕ ИЛИ РЕГИОНИТЕ
      A.   Държави или региони с нищожен риск от СЕГ
      Държави-членки
      
                  —
               
               
                  Финландия
               
            
                  —
               
               
                  Швеция
               
            Държави от ЕАСТ
      
                  —
               
               
                  Исландия
               
            
                  —
               
               
                  Норвегия
               
            Трети държави
      
                  —
               
               
                  Аржентина
               
            
                  —
               
               
                  Австралия
               
            
                  —
               
               
                  Нова Зеландия
               
            
                  —
               
               
                  Парагвай
               
            
                  —
               
               
                  Сингапур
               
            
                  —
               
               
                  Уругвай
               
            Б.   Държави или региони с контролиран риск от СЕГ
      Държави-членки
      
                  —
               
               
                  Белгия, България, Чешката република, Дания, Германия, Естония, Ирландия, Гърция, Испания, Франция, Италия, Кипър, Латвия, Литва, Люксембург, Унгария, Малта, Нидерландия, Австрия, Полша, Португалия, Румъния, Словения, Словакия и Обединеното кралство
               
            Държави от ЕАСТ
      
                  —
               
               
                  Швейцария
               
            
                  —
               
               
                  Лихтенщайн
               
            Трети държави
      
                  —
               
               
                  Бразилия
               
            
                  —
               
               
                  Канада
               
            
                  —
               
               
                  Чили
               
            
                  —
               
               
                  Тайван
               
            
                  —
               
               
                  Мексико
               
            
                  —
               
               
                  Съединените американски щати
               
            В.   Държави или региони с неопределен риск от поява на СЕГ
      
                  —
               
               
                  Държави или региони, неизброени в букви А и Б от настоящото приложение.